 **Den norske kirke**

**Indre Østfold kirkelige fellesråd**

**MØTEBOK**

**INDRE ØSTFOLD KIRKELIGE FELLESRÅD**
**Tid: 05.11.2024 kl 18.00.**

**Sted: Kirkestua i Båstad, Båstadveien 552, 1866 Båstad.**

**Tilstede:** Bjørn Solberg (leder/Eidsberg), Sigmund Lereim (nestleder/Spydeberg), Kjell Dahl (Askim), Tormod Karlsen (Trøgstad), Bjørnar Grønbech (kommunal repr.), prost Kjartan Bergslid.

**Forfall:** Jan Semb Mathisen

**Sakliste**

**Sak 51/24** **Godkjenning av innkalling og saksliste.**

**Vedtak:** Innkalling og saksliste godkjennes med følgende tilleggssaker under eventuelt. Leder vil orientere om to høringer; endringer i sokneprestens tjenesteordning og biskopens tilsyn.
Bjørnar Grønbech hadde spørsmål om framdrift Grøtvedt menighetssenter vedr eieforhold og heis Askim kapell.

**Sak 52/24** **Godkjenning av protokoll fra forrige møte, 19.09.2024.**
Det har kommet noen tilbakemeldinger på protokollen fra møte den 19.9.2024. Forslag til endringer blir gått igjennom.

**Vedtak:** Protokollen godkjennes med de endringene som har blitt belyst i møte.

**Sak 53/24** **Brev fra Askim MR og Svein-Aage Løkke.**Askim MR har sendt brev til fellesrådet vedr FR behandling av sak 44/24; Drift av Kirkekroa.
Svein-Aage Løkke har sendt en mail til postmottak vedr sine synspunkter ang saken Kirkekroa.
Saken legges frem uten innstilling.

**Vedtak:
1)** Utvidet arbeidsutvalg går igjennom prosessen fra vedtaket ble fattet i april vedr innsparingstiltak og frem til oktober. Saken legges frem i desember møte for rådet. Dette blir en evaluering av saken.

**2)** Mail fra Løkke tas til orientering. Kirkevergen følger opp med tilbakemelding til Løkke.

**Sak 54/24 Referater/Orienteringer.**

Orientering fra prosten, kirkevergen og FR-leder om aktuelle saker.

Orientering fra **Prosten:**

1. Bispevisitas i Askim i uke 5 i 2025.
2. Prosten orienterte om Biskopens møte med prostene. De har møter relativt ofte. Økonomi er en viktig sak. Borg bispedømme får en ramme på kr 151 millioner i 2025. Det er fortsatt ikke penger til vikarer. Ressursgjennomgang. Borg Bispedømmeråd har kuttet i administrasjonen veldig mye. 8-12 årsverk må fjernes i Borg. Aktivitetsnivå må tilpasses stillingsressurser.

Høy satsning på barn og unge i bispedømmerådet.

To liturgiske ordninger skal revideres; vigsling og ordninasjon for gravferd.

Orientering fra **Kirkevergen:**
a) Avdelingsleder gravferdsforvaltning og kirkeverge har hatt møte med grunneier Torild Hovin vedr parkeringsplass ved Hovin kirke.
b) Kirkegårdsutvidelse i Spydeberg område

c) Kirkebevaringsfondet; forprosjekt og særskilt prosjekt.

d) Prosjekt kontorutbygging

e) Ressursgjennomgang. Fellesrådet vil få en sak om dette etter hvert.

f) Økonomisk oversikt vedr utbedring av vannskade i Kirkestua i Båstad.
Askim & Mysen rør AS  A-konto                                 Kr: 150.000.- (186.000.-)

Daniel snekker inkludert materiell og lev av avfall       Kr:    51.142.- (53.000.-)

Smaalene elektro AS                                                      Kr:    21.132.- (45.800.-)

Sluttfaktura Askim & Mysen rør AS                              Kr:    36.000.-

Diverse tidligere utlegg midlertidig varmestyring          Kr:    34.960.-

                                                                       Total kostnad   Kr: 293.234.-

* Egenandel Kr:    50.000.-

Kr: 243.234.-

Utbetalt fra forsikringsselskap Kr: 215.520.-

              **Total merkostnad        Kr:   27.714.-**

Det er 3 ledige stillinger i fellesrådet pga oppsigelser.
1 sekretær stilling 100% i gravplassadministrasjonen. Stillinger er lyst ut. 116 søkere. Intervju til uka.
Daglig leder på Kirkekroa har sagt opp sin stilling, og det har også menighetspedagogen i Trøgstad. Disse to stillingene vil bli lyst ut til uka.

Orientering fra **Leder i fellesrådet:**
 a) Samling for kirkeverger og fellesrådsledere i Borg 14.10.
 b) Regional samling for fellesråd i Borg, med valg av 5 representanter til Ka’s landsråd, 28.11.Digital samling.

**Forslag til vedtak:** Tas til orientering.

**Sak 55/24 Alternativ plassering av Navnet Minnelund og Anonym Minnelund Askim kirkegård.**

Det har tidligere vært enighet om å plassere Navnet Minnelund i Askim sydøst for kapellet, i tilknytning til eksisterende urnelund. Frem til nå har det vært gjort en del prosjekteringsarbeid som har endt opp i en god estetisk løsning hvor vi relativt enkelt kan få til ca 1000 urnegraver fordelt på 600 navnet og 400 anonyme. Denne fordelingen er tenkt å kunne endres ut fra behov.

I sluttfasen av prosjekteringen har det tilkommet en del nye og uforutsigbare elementer knyttet til håndtering av overvann, arkeologisk registrering og ikke minst krav om ny reguleringsplan for det aktuelle området. Kirkevergen sammen med avdelingsleder har vært og er i dialog med ulike instanser for å få oversikt over omfanget, både det praktiske, men også hvilke merkostnader dette kan medføre.

Det er fortsatt uklart hvilke ekstra kostnader som henger ved de overnevnte krav, men det er nærliggende å anta at budsjettrammen på 500 000,- totalt for hele prosjektet ikke på langt nær vil dekke den reelle kostnaden. Arkeologisk registrering har en kostnad på 200 000,-, prisoverslag fra entreprenør er på 380 000,- (2023 kroner). Kostnadene knyttet til reguleringsplan er fortsatt ukjent, men det er påkrevd å leie inn konsulentbistand til dette arbeidet, som er omfattende. Planinitiativsøknad for å starte arbeidet med omregulering koster nær 65 000 å få behandlet. Et ukvalifisert anslag vil antyde nærmere 1 mill kroner i etableringskostnad samt betydelig forsinkelse av prosjektet.

Ut fra en samlet vurdering knyttet til økonomi og tidsbruk, ønsker kirkevergen å fremme forslag om å endre lokasjon av minnelund, og anlegge denne til eksisterende gravlund i Askim, øst for Kolstadveien (se vedlegg, oversiktsplan). Det som i dag er registrert som kistefelt 8 K er ikke tatt i bruk ennå. Det er satt av plass til 78 kistegraver á 4,5 kvm.

Ved å etablere navnet og anonym minnelund på dette området vil vi omgå en rekke kostnadsdrivende prosesser, da dette feltet allerede er avsatt til graver og infrastruktur er på plass. Det vil være behov for noe beplantning/avgrensing, minnestein for montering av navnplaketter, lys/vaseholder og sittebenker. Dette vil være utstyr som må etableres uansett lokasjon. Gangstier, strøm til tining, vann til blomstervaser er på plass allerede.

Antall urnegraver på det nye forslaget må avklares når man har plassert beplantning, minnestein, sittebenker m.m., men det antas å kunne dekke behovet for i mange år fremover, avhengig av hvor utbredt denne gravferdsriten vil bli.
**Vedtak:** Navnet Minnelund og Anonym Minnelund Askim legges til felt 8 K på Askim gravlund; etter en samlet vurdering av kostnadsbilde og tidsaspekt i forhold til opprinnelig forslag.

**Sak 56/24 Høring- rammer for kirkevalget.**Kirkerådet har sendt på høring forslag til rammer for kirkevalget. Indre Østfold kirkelige fellesråd er valgt ut til å svare på denne høringen. Høringsfrist er 6. desember. Se vedlagte dokumenter. Saken gjennomgås i møtet.
**Vedtak: Fellesrådet avgir høring i rammer for kirkevalget. Arbeidsutvalget får fullmakt til å avgi høringssvar etter samtalen som fellesrådet hadde i møte.**

**Sak 57/24 Avgifter som skal endelig vedtas av kommunestyre i Indre Østfold.**a) Årlig festeavgift for grav settes til kr 315,- år år/pr grav. Dette er økning på kr 50,-. IØKF har en sats på festeavgift som er lavere enn f.eks Sarpsborg, Fredrikstad og Nordre Follo som er sammenlignbare fellesråd, også etter forslag til ny sats for 2025.

b) Leie av kirke/kapell med personell til utenbygds eller ikke-medlemmers gravferd settes til henholdsvis kr 3089,-/2475,-. Dette er en økning på 6%.

Båstad kirke gjennomgår utbedringer utvendig fra høsten 2024.kirkkledningen ble renovert.

c) Etableringsavgift for nedsettelse av urne i minnelund (engangsavgift) settes til kr 6000,- som er en økning og som begynner å ligne beløpet i sammenlignbare fellesråd.
**Vedtak:**Festeavgift settes til kr 315,-
Leie av kirke/kapell med personell til utenbygds eller ikke-medlemmers gravferd settes til kr 3089,-/2475,-
Etableringsavgift settes til kr 6000,-

**Sak 59/24 Rammesøknad budsjett 2025- økonomiplanperioden 2025-2028.**Vedlagte søknad er sendt til kommuneadministrasjonen for videre behandling i kommunestyre.
**Vedtak:** Rammesøknaden tas til orientering.

**Sak 60/24 Prisliste 2025 for Indre Østfold kirkelige fellesråd.**
Prisliste for IØKF 2025 ligger vedlagt. Fellesrådet skal vedta diverse avgifter.
**Vedtak:** Prisliste for 2025 vedtas.

**Sak 61/24 Bruk av fond**1) Kirkestallen i Trøgstad. Kjøp av ny varmepumpe kr 33199 + nytt kjøleaggregat kr 33749. Til sammen kr 66948.
Det dekkes fra fond 1035, gaver kirkestallen. Beløpet overføres til drift ansvar 330 andre bygninger.
2) Hovin kapell. Det tas fra bundet investeringsfond 9064 kr 42754 og bundet investeringsfond 9065 kr 32701 til prosjekt 9040; utvendig og innvendig restaurering Hovin kapell.

 **Vedtak:**Kr 66948 tas fra fond 1035 overføres til drift ansvar 330. Saldo på dette fondet vil da være kr 73 862.
Kr 42754 tas fra fond 9064 overføres til prosjekt 9040. Dette fondet blir da tomt etter dette vedtaket.
Kr 32701 tas fra fond 9065 overføres til prosjekt 9040. Dette fondet blir da tomt etter dette vedtaket.

**Sak 62/24 Valg av leder og nestleder i IØKF for 2025.**Det skal velges leder og nestleder hvert kalenderår.

 **S**aken legges frem uten forslag til vedtak.
Det kom opp forslag om at leder og nestleder gjenvelges.

 **Vedtak:**

Leder Bjørn Solberg ble gjenvalgt for 2025.
Nestleder Sigmund Lereim ble gjenvalgt for 2025.

**Sak 63/24 Møteplan for 2025.**

Her kommer forslag til møteplan for fellesrådsmøtene i 2025:

Uke 3, Tirsdag 14. januar
Uke 5, møte med Biskopen i forbindelse med visitas i Askim. Tirsdag 28. januar ca 1 time.
Uke 11, tirsdag 11. mars
Uke 23, tirsdag 3. juni
Uke 36, torsdag 4.september
Uke 42, tirsdag 14. oktober
Uke 49, tirsdag 2. desember
Forslag på at møtene kan starte kl 17.00.
**Forslag til vedtak: Møteplan for 2025 godkjennes. Vi kommer tilbake til møtetidspunkt.**

**Sak 64/24 Eventuelt
a)** Spørsmål om heis i Askim kapell som ikke fungerte.
Kirkevergen svarte at det har vært feil ved heisen. Den er reparert og virker. På det tidspunktet som det ble hevdet at den ikke virket hadde den blitt reparert. Når heisen skal brukes må det trykkes på en knapp hele tiden. Det kommer ikke tydelig frem så det vil bli hengt opp en bruksanvisning på dette.

 **b)** Fremdrift Grøtvedt menighetssenter vedr eieforhold. For en tid tilbake var det en kommunikasjon om kommunen ville kjøpe menighetssenteret. Det ble det ikke noe av. Så i dag er det Askim menighet som eier huset og som drifter dette.

 **c)** Leder orienterte om høringen; endringer i sogneprestens tjenesteordning. Den andre høringen om biskopens tilsyn ble ikke sett på.

 Askim 08.11.2024

Bjørn Solberg (sign.) Anne-Grethe Larsen

Leder i IØKF Kirkeverge i IØKF